ceann Uachtarán na hÉireann
 Per il presidente della Repubblica italiana
 Pour Son Altesse Royale le grand-duc de Luxembourg
 Voor Hare Majesteit de Koningin der Nederlanden
 For Her Majesty the Queen of the United Kingdom of Great Britain and Northern Ireland
 КОНВЕНЦИЯ
 относно компетентността и изпълнението на съдебни решения по граждански и търговски дела (1)
 ПРЕАМБЮЛ
 ВИСОКОДОГОВАРЯЩИТЕ СТРАНИ ПО ДОГОВОРА ЗА СЪЗДАВАНЕ НА ЕВРОПЕЙСКАТА ИКОНОМИЧЕСКА ОБЩНОСТ,
 В желанието си да въведат разпоредбите на член 220 от този договор, по силата на който те поеха задължението да осигурят опростяване на процедурата по взаимното признаване и изпълнение на съдебни решения на съдилища от различни нива,
 Загрижени да засилят в рамките на Общността правната защита на лицата, установени там,
 Като прецениха, че за тази цел е нужно да бъде определена международната компетентност на техните съдилища, да се улесни признаването и да бъде въведена бърза процедура за осигуряване изпълнението на съдебните решения, автентичните документи и съдебните спогодби,
 НЕГОВО ВЕЛИЧЕСТВО КРАЛЯТ НА БЕЛГИЙЦИТЕ:
 Pierre HARMEL
 Министър на външните работи;
 ПРЕЗИДЕНТЪТ НА ФЕДЕРАЛНА РЕПУБЛИКА ГЕРМАНИЯ:
 Willy BRANDT,
 Вицеканцлер,
 Министър на външните работи;
 ПРЕЗИДЕНТЪТ НА ФРЕНСКАТА РЕПУБЛИКА:
 Michel DEBRÉ,
 Министър на външните работи;
 ПРЕЗИДЕНТЪТ НА ИТАЛИАНСКАТА РЕПУБЛИКА:
 Giuseppe MEDICI,
 Министър на външните работи;
 НЕГОВО КРАЛСКО ВИСОЧЕСТВО ВЕЛИКИЯТ ХЕРЦОГ НА ЛЮКСЕМБУРГ:
 Pierre GRÉGOIRE,
 Министър на външните работи
 НЕЙНО ВЕЛИЧЕСТВО КРАЛИЦАТА НА НИДЕРЛАНДИЯ:
 J.M.A.H. LUNS,
 Министър на външните работи;
 СЕ СПОРАЗУМЯХА ЗА СЛЕДНОТО:
 ДЯЛ I
 ПРИЛОЖНО ПОЛЕ
 Член 1
 Настоящата конвенция се прилага при граждански и търговски дела, независимо от естеството на съда или правораздавателния орган. По-конкретно, тя не обхваща делата, свързани с държавни приходи, митнически или административни въпроси (2).
 Настоящата конвенция не се прилага по отношение на:
 1.
 гражданското състояние, правоспособността и дееспособността на физическите лица, имуществените права произтичащи от брачни правоотношения, завещания и наследяване;
 2.
 производства, свързани с обявяването на дружества или други юридически лица в несъстоятелност, конкордати и аналогични производства;
 3.
 социална сигурност;
 4.
 арбитраж.
 ДЯЛ II
 КОМПЕТЕНТНОСТ
 Раздел 1
 Общи разпоредби
 Член 2
 При спазване на разпоредбите на настоящата конвенция, искове срещу лицата с местоживеене в една договаряща държава се предявяват пред съдилищата на тази държава, независимо от тяхното гражданство.
 Лицата, които не са граждани на държавата, в която имат местоживеене, се подчиняват на правилата за компетентността, приложими по отношение на гражданите на тази държава.
 Член 3
 Искове срещу лица с местоживеене в една договаряща страна могат да се предявяват пред съдилищата на друга договаряща държава само в съответствие с правилата на раздели 2 - 6 от настоящия дял.
 По-конкретно, спрямо тях не се прилагат следните разпоредби:
 —
 в Белгия: член 15 от Гражданския кодекс (Code civil – Burgerlijk Wetboek) и член 638 от Кодекса на съдоустройството (Code judiciaire – Gerechtelijk Wetboek);
 —
 в Дания: член 248, параграф 2 от Закона за гражданското съдопроизводство (Lov om rettens pleje) и глава 3, член 3 от Закона за гражданското производство в Гренландия (Lov for Grernland om rettens pleje);
 —
 във Федерална република Германия: член 23 от Кодекса за гражданското съдопроизводство (ZivilprozeGordnung);
 —
 във Франция: членове 14 и 15 от Гражданския кодекс (Code civil);
 —
 в Ирландия: нормите, които